ຊາວບ້ານມຽນມາ ຫລົບໜີເຂົ້າໄປໄທອີກ
ໄທກ່າວວ່າ ຊາວມຽນມາ 1 ພັນຄົນ ອົບພະຍົບຂ້າມຊາຍແດນ ເຂົ້າໄປໄທ ເພື່ອຫລົບໜີຈາກການຕໍ່ສູ້ກັນ ລະຫວ່າງທະຫານກັບຊາວກະຫລ່ຽງ.
ເຈົ້າໜ້າທີ່ໄທກ່າວວ່າ ຊາວບ້ານມຽນມາຈໍານວນ 1,000 ຄົນໄດ້ຂ້າມຊາຍແດນເຂົ້າໄປໃນໄທ ເພື່ອລົບໜີການຕໍ່ສູ້ ກັນລະຫວ່າງທະຫານມຽນມາກັບພວກຊົນເຜົ່າກະຫລ່ຽງ ທີ່ຕໍ່ຕ້ານລັດຖະບານນັ້ນ ພວກຊາວບ້ານມຽນມາ ໄດ້ພາກັນຫລົບໜີໄປຍັງເມືອງແມ່ ສອດ ໃນວັນອາທິດວານນີ້ ໂດຍໃຊ້ເຮືອເປັນພາຫະນະ ຂ້າມແມ່ນໍ້າເມີຍ ທີ່ແບ່ງເຂດນໍ້າດິນແດນຂອງໄທ ແລະ ມຽນມານັ້ນ ເຈົ້າໜ້າທີ່ໄທກ່າວວ່າຊາວມຽນມາເຫລົ່ານັ້ນ ໄດ້ຫລົບໜີເຂົ້າມາ ເພາະໄດ້ມີການຕໍ່ສູ້ກັນຂຶ້ນໃນກາງຄືນ ວັນເສົາຜ່ານມານີ້ ລະຫວ່າງທະຫານມຽນມາກັບກໍາລັງຂອງ ກຸ່ມຊາວພຸດກະຫລ່ຽງປະຊາຕິປັດ ນີ້ເປັນການຫຼັ່ງໄຫຼຫຼົບໜີໄປຍັງປະເທດໄທຄັ້ງທີສອງ ຂອງພວກຊາວອົບພະຍົບມຽນມາໃນ ເດືອນນີ້ ພວກກະບົດເຜົ່າກະຫລ່ຽງໄດ້ເຂົ້າຍຶດເອົາຕຶກຫລາຍໆຫລັງໃນ ເມືອງເມຍວະດີ ໃນຊາຍແດນຂອງມຽນມາ ເມື່ອວັນທີ 7 ເດືອນພະຈິກນີ້ ເຮັດໃຫ້ມີການຕໍ່ສູ້ກັນເຖິງສອງມື້ ກັບພວກທະຫານມຽນມາແລະສົ່ງຜົນໃຫ້ພວກຊາວບ້ານ ອົບພະຍົບຫຼົບໜີໄປໄທ ປະມານ 2 ໝື່ນຄົນໃນຄັ້ງນັ້ນ ຈໍານວນຫຼາຍໃນນັ້ນ ໄດ້ກັບໄປຄືນໄປຍັງບ້ານເຮືອນຂອງເຂົາເຈົ້າ ຫລາຍມື້ຕໍ່ມາຫຼັງຈາກ ທີ່ການສູ້ລົບກັນໄດ້ສິ້ນສຸດລົງແລ້ວ